**СПРАВКА**

за постъпилите предложения при общественото обсъждане на проекта на Наредба за изменение и допълнение на Наредба № 1 от 2006 г. за условията и реда за издаване и пускане в употреба на пощенски марки, на пощенски продукти и на специални пощенски печати и за изваждане от употреба на пощенски марки, проведено в периода 10.11.2023 г. - 11.12.2023 г. по реда на чл. 26, ал. 3 от Закона за нормативните актове

| **№** | **Подател** | **Бележки/ Предложения** | **Приети/****неприети** | **Мотиви** |
| --- | --- | --- | --- | --- |
| **1.** | Бележки, постъпили на 14 ноември 2023 г. на Портала за обществени консултации отAntarian | Промяна в чл. 9 В чл. 9 се добавя нова ал. 7 със следния текст:"При утвърждаване на проектите за пощенски издания, специализирания експертен съвет по маркоиздаване стриктно се ръководи от фактологията отразяваща темата на изданието. Не се допускат художествени интерпретации на имена, титли, звания и длъжности на личности към датата на пускане в употреба на изданието."**Мотиви:**Пощенската марка е знак за цена за заплащане на пощенски услуги, който се поставя върху пощенски пратки като доказателство за платена цена на пощенски услуги. Това налага коректното изписване на имена, титли, звания и длъжности при изобразяване на личности. С предложената промяна ще бъде избегната фактологична грешка от типа на грешно изписаното звание на полковник Дрангов в пощенското издание от 2023 г. „150 години от рождението на Борис Дрангов“, в което същия е изписан със звание "подполковник". Подобен казус съществува и в изданието от 2008 г. "90 години от рождението на капитан Димитър Списаревски", в което поручик Димитър Списаревски е изписан правилно с посмъртно присъденото му звание към 2008 г. "капитан". | Приема се | Отразено в проекта с корекция При утвърждаване на проектите за пощенски издания, специализирания експертен съвет по маркоиздаване спазва фактологията, свързана с темата на изданието.  |
| **2.** | Бележки, постъпили на 14 ноември 2023 г. на Портала за обществени консултации отAntarian | **Промяна на предложената промяна на чл. 15, ал. 1**Моля, да бъде коригирано предложението за промяна на чл. 15 ал. 1 поради липса на смисъл в сегашната корекция.**Мотиви:**Чл. 15 ал. 1 с предложената промяна би изглеждала така: "Пощенският оператор със задължение за извършване на универсалната пощенска услуга отпечатва пощенските марки в срок и пощенските продукти в срок до 30 дни, считано от датата на получаване на проектите." | Приема се | Отразено в проекта |
| **3.** | Бележки, постъпили на 14 ноември 2023 г. на Портала за обществени консултации отAntarian | Промяна в чл. 19Моля, в чл. 19 след изречението "Информация за пусканите в употреба пощенски марки, пощенски продукти и специални пощенски печати се публикува на страницата на Министерството на транспорта, информационните технологии и съобщенията в интернет и в пощенските служби на пощенския оператор със задължение за извършване на универсалната пощенска услуга." да бъде добавено ново изречение със следното съдържание: "Информацията да се публикува поне 7 календарни дни преди пускането в употреба. Същата да включва минимум следната информация: дата и час на пускането в употреба, тема, вид, размер, перфорация (при нужда), техника на отпечатване, вид хартия, номинална стойност, тираж, художник и изображение на проекта на изданието надпис "Образец"."**Мотиви:**Предложената промяна би предотвратила ситуации с некоректно или грешно изработени издания, като предварително същите могат да бъдат огледани от филателисти, художници и други членове на гражданското общество и при нужда да подадат сигнал за фактологична или друг вид грешка. Пресен пример за това е грешката с пощенско издание от 2022 г. „125 години от рождението на Иван Милев и Иван Пенков и 80 години Съюз на българските художници“, при което ако съществуваше въпросната промяна, нямаше да се случи. | Не се приема | Практиката на МТС за по-голяма част от изданията еда се публикува информация 7 дни преди пускане в употреба на изданието. Изключения са изданията при които има тържествено пускане в употреба и когато организацията на събитията включва и страната направила предложението. Такива издания са – годишни от дипломатически отношения, такива свързани с културни чествания и др. Публикуването на „Образец“ на изданието би било предпоставка за злоупотреби. В състава на Специализирания експертен съвет по маркоиздаване са включени видни български творци, културолог – историк, а за част от изданията са привличани и консултанти. Допускането на технологични грешки са изключения, а не практика. |
| **4.** | Бележки, постъпили на 14 ноември 2023 г. на Портала за обществени консултации отAntarian | **Промяна в параграф 1 т. 1 на Допълнителната разпоредба**В параграф 1 т. 1 на Допълнителната разпоредба, изречението "Пощенската марка задължително съдържа надписите "България", "Bulgaria", "Поща", име на автора на проекта и годината на издаване." да бъде изменено по следния начин:"Пощенската марка задължително съдържа надписите "България", "Bulgaria", "Поща", име на автора на проекта и годината на издаване, а при пощенските марки изобразяващи годишнини - и годишния времеви период на събитието." **Мотиви:**Предложената промяна дава възможност в текущата година да бъде валидира годишнина която е била с период завършващ през  предходната или друга година без да се наруши фактологията на изданието или разпоредбата на текущия параграф 1 т. 1 на Допълнителната разпоредба. Например през 2023 г. бяха валидирани издания от Тематичния план за 2022 г. в три от тях е нарушена разпоредбата на параграф 1 т. 1 на Допълнителната разпоредба като за година на издаване беше отбелязана 2022 г. а реално изданията са издадени (валидирани) през 2023 г. Това са:- „125 години от рождението на Асен Разцветников"- „150 години от рождението на Борис Дрангов“- „200 години от рождението на Добри Чинтулов“Предложената промяна би решила и проблема с валидирано издание „110 години от създаването на Военна академия „Георги Стойков Раковски“, където годината на издаване (валидиране) е 2023 г., но годишнината е с крайна година на периода 2022 г. В случая независимо чия е била инициативата за пощенското издание, същото така изобразено е с грешна фактология. | Не се приема | Цитираните издания, във връзка с които е направено предложението, са реализирани в условията на безпрецедентното спиране на дейността по пускането в употреба на пощенски марки за повече от половин година и изпълнението на Тематичния план в пълния му обем за по-малко от четири месеца. Този прецедент в дългогодишната история на българското маркоиздаване не е основание за допълнение в задължителните текстове в пощенската марка. |
| **5.** | Бележки, постъпили с писмо с вх. № 11-02-240/01.12.2023 г. от „Български пощи“ ЕАД | **В чл. 2 се правят следните изменения и допълнения:**Досегашната ал. 7 става ал. 8 и в нея се заличават думите „в блок-лист, в карнетка“**Мотиви:**В изпълнение на чл. 71, от ЗПУ (изм. – ДВ, бр. 88 от 2005 г., бр. 37 от 2006 г., изм. и доп., бр. 87 от 2009 г., в сила от 3.11.2009 г., изм., бр. 102 от 2010 г., в сила от 30.12.2010 г., бр. 31 от 2022 г., бр. 66 от 2023 г., в сила от 5.08.2023 г.) министъра на транспорта и съобщенията издава и пуска в употреба пощенски марки, пощенски продукти – илюстровани пощенски карти и пощенски пликове, с отпечатан върху тях специален знак за ценна за заплащане на пощенската услуга и специални пощенски печати въз основа на годишен тематичен план.В изпълнение на чл. 3 (1) от Наредба № 1 (изм. и доп., - ДВ, бр. 11 от 2012 г., изм., бр. 37 от 2016 г.) Годишният тематичен план съдържа наименования на темите, вид на изданията (1 пощенска марка, 2 пощенски марки, 4 пощенски марки, пощенска марка с винетка, 1 или 2 пощенски марки в блок, илюстрован пощенски плик и илюстрована пощенска карта) и срок (месец) за пускане в употреба. Видът на изданието се определя от СЕС по маркоиздаване, а начинът на отпечатване се определя от пощенския оператор.„Блок-лист“ не е вид издание, а начин на отпечатване на изданието. При каталогиране, се създава каталожен номер на изданието (къс пощенска марка), без значение по какъв начин е презентирана (отпечатана)„Карнетка“ не е издание, а продукт без номинална стойност, изработен с рекламна или търговска цел или за филателни и колекционерски цели, в който се влага отпечатано издание. Министъра на транспорта и съобщенията не е издател на презентационни или филателни продукти. | Не се приема | Понятията блок-лист и карнетка съществуват в българското маркоиздаване от самото му създаване. В настоящата наредба никъде не е упоменато, че това са самостоятелни издания, въпреки, че същите се разпространяват като такива в своята цялост, като много често марките в тях не могат да бъдат разкъсвани и купувани самостоятелно. Карнетката на тема „Европа“ например е продавана в своята цялост с различен брой пощенски марки, които са с променен размер, различен от утвърдения от издателя проект на пощенска марка.Съгласно реда и начина на пускане в употреба на пощенски марки и пощенски продукти, операторът със задължение за извършване на универсалната пощенска услуга определя начина на технологично отпечатване на изданията, съобразен с полиграфската база и разходите, свързани с производствения процес. Не се допускат художествени интерпретации около вече утвърдения проект, както и презентирането му в друга цялост (в блок-листа с или без винетки, допълнителни текстове и знаци), без той да бъде утвърден от издателя. Карнетката може да съдържа различен брой пощенски марки без винетки, освен в случая, когато те са утвърдени от издателя, като размерът на марките трябва да отговаря на размера на вече утвърдения проект. Редно е оформлението на карнетката да се възлага на автора на изданието, като по-този начин ще бъде спазена творческата цялост и неимуществените му авторски права. |
| **6.** | Бележки, постъпили с писмо с вх. № 11-02-240/01.12.2023 г. от „Български пощи“ ЕАД | **В чл. 2 се правят следните изменения и допълнения:**Досегашната ал. 8 става ал. 9 и в нея след думите „начинът на“ се добавя „технологично отпечатване“, след думата „изданията“ добавения „вид на печата“ се заменя с „техника на отпечатване“, след „офсет/дигитален“ се добавя „печат“, след „вид на перфорацията“, думата „размер“ се заменя с „формат“, след думата „листата“ се заличава текстът „малки или големи и съдържанието на марките в тях“**Мотиви:**Необходимо е спазването на коректната терминология.Конкретен размер на листата за отпечатване не се подава. Информацията, която може да бъде подадена по отношение но формата на листа, е в случаите когато пощенският оператор предлага разновидност на отпечатване.Броя на марките в големите листа може да бъде подаден за информация на министъра на транспорта и съобщенията, едва след предаване на окончателния проект на пощенската марка, изготвянето на електронен монтаж за отпечатване от предпечатната подготовка и изготвянето на техническа поръчка, от избраната от пощенския оператор печатница. Всеки отделен проект на пощенска марка е с различен размер, определен от техническите изисквания на печатницата. Разпределението на броя марки в един лист се конкретизира от размера на марката и белите полета на листа, вариращи според техническите възможности на машините за отпечатване и перфориране на марките. Броя на марките в големите листа не подлежи на възлагане от страна на министъра на транспорта и съобщенията. Отпечатването е регламентирано в „Инструкция за реда на отпечатване и контрол върху отпечатване на пощенски марки и пощенски продукти, тяхното съхранение, отпускане, снабдяване, продажба и изтегляне от пощенската мрежа“. | Приема се частично | Приетите предложения са отразени в проекта.По наше мнение, думата „формат“ не е целесъобразно да замени действащия термин „размер“. Замяната е възможно да създаде объркване, защото форматът има различна смислова натовареност – да се отнася до формата: кръгъл, правоъгълен, квадратен и др. или до формата на съществуване (напр. електронен формат). Същевременно, размерът точно и ясно задава параметрите на малкия и големия – лист. |
| **7.** | Бележки, постъпили с писмо с вх. № 11-02-240/01.12.2023 г. от „Български пощи“ ЕАД | **В чл. 9****В създадената нова ал. 2 се правят следните изменения:**По решение на Специализирания експертен съвет по маркоиздаване, авторите на проекти могат да бъдат определяне и чрез организиране на конкурси за изработка на проекти за пощенски марки, пощенски продукти и специални пощенски печати. Обявата за конкурса се публикува на интернет страницата на Министерството на транспорта и съобщенията. Победителят в конкурса се определя от Специализирания експертен съвет по маркоиздаване“.**Мотиви:**В изпълнение на чл. 9 (1) от действащата Наредба № 1, пощенските марки, пощенските продукти и специалните пощенски печати се изработват по приети от Специализирания експертен съвет по маркоиздаване проекти на художници.Конкурсите се обявяват за изготвяне на проекти за издание. Проектът става издание, след неговото утвърждаване и отпечатване на база изготвения проект.В ЗПУ не фигурира понятието „пощенско-филателно издание“, поради тази причина се налага конкретизиране на текста, в съответствие с текстовете, описани в закона.Филателните продукти се изработват на база отпечатаните издания и се предлагат в зависимост от нуждите и търсенето на филателния и колекционерския пазар. | Не се приема | „Пощенско-филателно издание“ е събирателно понятие за всяко едно пощенско издание (марка, плик, карта и др.), пуснато в употреба от министъра на транспорта и съобщенията, предназначено за заплащане на цената на пощенската услуга и за колекционерска дейност.Не всички понятия, отнасящи се до пускането в употреба на пощенски марки и пощенски продукти са посочени в закона (в ЗПУ няма понятието и пощенска марка в блок). Редът и начина на пускане в употреба на пощенски марки, на пощенски продукти и на специални пощенски печати е уреден с Наредба № 1.Понятието „пощенско-филателно издание“ е включено в проекта в допълнителните разпоредби на Наредбата. |
| **8.** | Бележки, постъпили с писмо с вх. № 11-02-240/01.12.2023 г. от „Български пощи“ ЕАД | **Чл. 11 се изменя така:**Чл. 11 (1) Утвърдените проекти на пощенски марки и на пощенски продукти, заедно с техническия носител и декларация от автора, че проектът е единствен се предават за отпечатване от оправомощените служители от министерството на транспорта и съобщенията на оправомощените служители на пощенския оператор със задължение за извършване на универсалната пощенска услуга с приемо-предавателен протокол и възлагателно писмо, подписано от министъра на транспорта и съобщенията или от упълномощено от него лице.“**Мотиви:**Декларацията от автора, че проектът е единствен, се изисква за осъществяване на контрола по отпечатването на пощенски марки и пощенски продукти в изпълнение на чл. 17, (изм. – ДВ, бр. 64 от 2019 г.) от Наредба № 1. Декларацията се прилага към досието на изданието, съхранявано от контролните органи на пощенския оператор. В случай на проверка от ДАНС, КРС, Икономическа полиция или други служби, контролните органи трябва да разполагат с документ за удостоверяване, че подадения за отпечатване проект е единствен. Същата декларация се изисква за отпечатването на всички ценни книжа, без значение кой е контролния орган. Независимо от факта, че пощенските марки не представляват ценни книжа, те служат за заплащане на услуга и са със специален статут.Отпадналия на текста по чл. 11 (2) от действащата Наредба № 1 е в противоречие с чл. 11а. (3) (нов- ДВ, бр.103 от 2020 г.) от същата. Проектите на пощенски марки и пощенски продукти се предават-приемат за отпечатване от оправомощени служители, тъй както след отпечатването им се приемат-предават от оправомощени такива. В случай, че са необходими законови действия за оправомощаване на двете страни, те могат да бъдат предприети, в съответствие с предприетите по чл. 11а. (3), според действащото законодателство. | Не се приема | Авторските права се прехвърлят на издателя със сключването на граждански договор за изработка на художествен проект на пощенско-филателно издание. В случай, че декларацията е необходима за осъществяване контрола при отпечатване следва тя да се изготвя и предоставя от оператора.Не е необходимо оправомощаването на конкретни служители от страна на Министерството. В случай, че процесът на реализиране на едно издание, след неговото предаване на оператора със задължение за извършване на универсалната пощенска услуга, изисква оправомощаването на такива лице, то “Български пощи“ ЕАД би могло да предприеме такива действия.Думата „оправомощени“ ще бъде заличена в проекта на изменение и допълнение на наредбата. |
| **9.** | Бележки, постъпили с писмо с вх. № 11-02-240/01.12.2023 г. от „Български пощи“ ЕАД | **В изменената ал. 2 се правят следните изменения:**Във възлагателното писмо по ал. 1 за пощенските марки се определят темата на изданието, вид на изданието, размер на марката/марките, вид на перфорация, техника на отпечатване, вид на хартия, номинална стойност на марката/марките, тираж на марката/марките и срок за отпечатване; за пощенските продукти се определя темата на изданието, вид на изданието – пощенски плик/пощенска карта, знак за цена на пощенската услуга – стандартен/оригинален, цена на пощенската услуга, тираж на изданието и срок на отпечатване.**Мотиви:**Възлагателното писмо за отпечатване се отнася както за пощенски марки, така и за пощенски продукти, с конкретни текстове за всяко едно от тях, в изпълнение на Годишния тематичен план, утвърден от министъра на транспорта и съобщенията. | Приема сe | Отразено в проекта с корекция  Във възлагателното писмо по ал. 1 за пощенските марки се определят тема на изданието, вид на изданието, размер на марката/марките, вид на перфорация, техника на отпечатване, вид на хартията, номинална стойност на марката/марките, тираж на марката/марките, срокът за отпечатване и други специфични данни. За пощенските продукти се определя темата на изданието, вид на изданието, цена на пощенската услуга, тираж и други специфични данни. |
| **10.** | Бележки, постъпили с писмо с вх. № 11-02-240/01.12.2023 г. от „Български пощи“ ЕАД | **В чл. 18, ал 1 се заличава „размер на листата и съдържанието на марките в тях.****Мотиви:**Необходимо е спазването на коректната терминология.Конкретен размер на листата за отпечатване не се подава. Информацията, която може да бъде подадена по отношение но формата на листа, е в случаите когато пощенският оператор предлага разновидност на отпечатване.Броя на марките в големите листа може да бъде подаден за информация на министъра на транспорта и съобщенията, едва след предаване на окончателния проект на пощенската марка, изготвянето на електронен монтаж за отпечатване от предпечатната подготовка и изготвянето на техническа поръчка, от избраната от пощенския оператор печатница. Всеки отделен проект на пощенска марка е с различен размер, определен от техническите изисквания на печатницата. Разпределението на броя марки в един лист се конкретизира от размера на марката и белите полета на листа, вариращи според техническите възможности на машините за отпечатване и перфориране на марките. Броя на марките в големите листа не подлежи на възлагане от страна на министъра на транспорта и съобщенията. Отпечатването е регламентирано в „Инструкция за реда на отпечатване и контрол върху отпечатване на пощенски марки и пощенски продукти, тяхното съхранение, отпускане, снабдяване, продажба и изтегляне от пощенската мрежа“. | Приема се | Отразено в проекта |
| **11.** | Бележки, постъпили с писмо с вх. № 11-02-240/01.12.2023 г. от „Български пощи“ ЕАД | **В чл. 28, ал. 2 след „5“ се добавя „работни“.****Мотиви:**Изработването на филателни продукти се извършва в предвидените от закона работни дни. В случай, че срокът от 5 дни съвпадне с почивни, срокът за работа със специалния пощенски печат за изработване на филателни продукти е недостатъчен. | Не се приема | Установената практика показва, че 5 дни са напълно достатъчен срок за работа със специалния пощенски печат, преди пощенско-филателното издание да бъда пуснато в употреба. |
| **12.** | Бележки, постъпили с писмо с вх. № 11-02-240/01.12.2023 г. от „Български пощи“ ЕАД | **В § 1 от Допълнителна разпоредба се заличават създадените нови т. 13-15.****Мотиви:**Създадената т. 13 „Блок-лист“ се отнася към начина на отпечатване, а не към издание и не е предмет на Наредбата.Създадената т. 14 „Малък-лист/голям-лист“ представлява производствен термин и не е предмет на Наредбата.Създадената т. 15 „Карнетка“ е понятие, което се включва в Допълнителна разпоредба, т. 11 „Филателен продукт“ от действащата Наредба № 1. | Не се приема | Начинът на отпечатване е репликирането на издания, съобразено с полиграфската база и разходите, свързани с производствения процес. Когато едно издание се предлага в друга цялост и когато темата е доразвита художествено, извън вече утвърдения от издателя проект не се говори за начин на отпечатване, а за отделен продукт. Това са понятия, които освен производствена същност (малък и голям лист) се отнасят и до вида на изданието. |